CELEX: 62009TA0297
Language: hu
Date: 2015-03-25 00:00:00
Title: T-297/09. sz. ügy: A Törvényszék 2015. március 25-i ítélete – Evropaïki Dynamiki kontra EASA („Szolgáltatásnyújtásra irányuló közbeszerzési szerződések — Közbeszerzési eljárás — Informatikai szolgáltatások nyújtása — Ajánlattevő második vagy harmadik ranghelyre sorolása az eljárásban — Indokolási kötelezettség — Nyilvánvaló értékelési hiba — Szerződésen kívüli felelősség”)

11.5.2015   
            
            
               HU
            
            
               Az Európai Unió Hivatalos Lapja
            
            
               C 155/21
            
         A Törvényszék 2015. március 25-i ítélete – Evropaïki Dynamiki kontra EASA
   (T-297/09. sz. ügy) (1)
   
   ((„Szolgáltatásnyújtásra irányuló közbeszerzési szerződések - Közbeszerzési eljárás - Informatikai szolgáltatások nyújtása - Ajánlattevő második vagy harmadik ranghelyre sorolása az eljárásban - Indokolási kötelezettség - Nyilvánvaló értékelési hiba - Szerződésen kívüli felelősség”))
   (2015/C 155/23)
   Az eljárás nyelve: angol
   
      Felek
   
   
      Felperes: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: N. Korogiannakis és M. Dermitzakis ügyvédek)
   
      Alperes: Európai Repülésbiztonsági Ügynökség (EASA) (képviselők: F. Kämpfe meghatalmazott, segítője: J. Stuyck ügyvéd)
   
      Az ügy tárgya
   
   Egyrészt az EASA azon határozatainak megsemmisítése, amelyben az információs és kommunikációs technológiai területen „ITK-szolgáltatásokra” irányuló közbeszerzési eljárás keretében (AESA.2009.OP.02) (HL 2009/S 22–030588) a felperes által benyújtott ajánlatokat második vagy harmadik ranghelyre sorolta, másrészt a szóban forgó közbeszerzési eljárás miatt állítólag elszenvedett kár megtérítése iránti kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az Európai Repülésbiztonsági Ügynökség (EASA) 2009. július 6-i azon határozatát, amelyben az AESA.2009.OP.02 közbeszerzési eljárásban az Evropaïki Dynamiki – Proigmena Systimata Tilepikoinonion Pliroforikis kai Tilematikis AE által a 2. tételre (ügyfél-szerver alkalmazások, fejlesztés és karbantartás) benyújtott ajánlatot a harmadik ranghelyre sorolta.
            
         
               2)
            
            
               A Törvényszék megsemmisíti az EASA 2009. július 10-i azon határozatát, amelyben az AESA.2009.OP.02 közbeszerzési eljárásban az Evropaïki Dynamiki – Proigmena Systimata Tilepikoinonion Pliroforikis kai Tilematikis által a 3. tételre (rendszer-, adatbázis- és hálózatkezelés) benyújtott ajánlatot a második ranghelyre sorolta.
            
         
               3)
            
            
               A Törvényszék megsemmisíti az EASA 2009. július 14-i azon határozatát, amelyben az AESA.2009.OP.02 közbeszerzési eljárásban az Evropaïki Dynamiki – Proigmena Systimata Tilepikoinonion Pliroforikis kai Tilematikis által az 5. tételre [vállalati tartalomkezelés (ECM), vállalati archív kezelés, és dokumentumkezelés végrehajtása (beleértve a karbantartást és támogatást)] benyújtott ajánlatot a második ranghelyre sorolta.
            
         
               4)
            
            
               A Törvényszék a keresetet ezt meghaladó részében elutasítja.
            
         
               5)
            
            
               Az Evropaïki Dynamiki – Proigmena Systimata Tilepikoinonion Pliroforikis kai Tilematikis viseli a saját költségei 25 %-át és köteles viselni az EASA részéről felmerült költségek 25 %-át, ez utóbbi viseli a saját költségei 75 %-át és köteles viselni az Evropaïki Dynamiki – Proigmena Systimata Tilepikoinonion Pliroforikis kai Tilematikis részéről felmerült költségek 75 %-át.
            
         
      (1)  HL C 233., 2009.9.26.